钦定古今图书集成/明伦汇编/闺媛典/第204卷 > 陆嘉会妻朱氏
## 钦定古今图书集成/明伦汇编/闺媛典/第204卷 > 陆嘉会妻朱氏

按《石门县志》：朱氏，名范贞，监利令有光女，适诸生陆
嘉会。甫十有八日，嘉会亡，氏号恸赴水，陆诸母救之。
翁老无他子，诸母谓之曰：“若死重伤，若翁心，孰与养
之？”氏韪其言。后翁生子曰：“吾今可以死矣。”会有疾，谢
医药不御。遗命殓必以缟素，窆必近夫柩。年甫三十
而没。